《流杯》
宋代·葛胜仲

美哉洋洋曲流水，碧可染衣清彻底。我倾山资结茅舍，两载经彻端为此。

春风上巳一月前，小试禊事来水边。胡床醉坐略少长，羽觞轻泛随洄沿。

道人护戒无酒欲，笑挹清波作醽醁。崖蜜相和代引满，自言过免三十六。

随缘戏剧亦何嫌，胜游从来支许兼。久知世味如嚼蜡，未应贪著中边甜。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。